钦定古今图书集成/明伦汇编/氏族典/第432卷 > 赵阿哥潘
## 钦定古今图书集成/明伦汇编/氏族典/第432卷 > 赵阿哥潘

按《元史赵阿哥潘传》：“阿哥潘，土波思乌思臧掇族氏，
始附宋，赐姓赵氏，世居临洮。父阿哥昌，金贞祐中以
军功至熙河节度使。金亡，以其众来归，为叠州安抚
使，卒于官。阿哥潘以破大安功，授同知临洮府事，败
宋师于潼川，进逼成都，大小五十馀战，皆先陷阵。世
祖南征，命摄元帅。宪宗出蜀，为选锋，攻西安，下之。中”
统建元，诏还镇临洮，以军事赴《青居》山道为宋兵所
邀，遂死于敌。谥“桓勇。”子重喜，中统元年，以功授征行
元帅。四年，为临洮府达鲁花赤，以善治闻，升宣慰使。
卒谥“桓襄。”子官卓斯结，辞官闲处二十馀年，仁宗闻
其名，召不起。子德寿，云南左丞。